作者:陳人傑
標題:沁園春
內容:斗酒津亭，方送月薌，夫君又行。正夕陽枯木，低迴徵路，寒煙衰草，迤邐離情。京洛風塵，吳興山水，等是東西南北人。思君處，只梅花解後，心目開明。江湖夜雨青燈。曾說盡百年閒廢興。嘆屠龍事業，依然汗漫，歌魚歲月，政爾崢嶸。但使豫州，堪容玄德，何必區區依景升。需時耳，算不應長是，豎子成名。